ועדת הכספים, כנסת 17, פרוטוקול מספר 639, 2007-12-31 11:40

שי חרמש: אני פותח את ישיבת ועדת הכספים בנושא תיקונים בתקנון הבורסה.

חגית נאמן: מבוקשים שלושה תיקונים בתקנון הבורסה כאשר הראשון מתייחס לעשיית שוק.

חגית נאמן: הכללים בדבר עשיית שוק אושרו לפני 4 שנים לתקופה של 4 שנים ועכשיו אנחנו מבקשים לאשר אותם כדרך טבע.

חגית נאמן: בכללים האלה מבוקשים שני תיקונים כאשר האחד מתייחס לכך שהיום עושה שוק חייב להיות חבר בורסה או חברת בת של חבר בורסה.

חגית נאמן: אם כן, אנחנו מבקשים אישור קבע להוראות שקיימות 4 שנים ולאפשר בהנחיות שגם מי שפועל לחשבון עצמו ואינו חבר בורסה, יוכל לשמש כעושה שוק.

חגית נאמן: זה תיקון אחד.

חגית נאמן: התיקון השני הוא שלאשר עושי שוק יהיה המנהל או מי שהוסמך על ידו.

ראובן ריבלין: למה אתם באים אלינו עם זה?

חגית נאמן: אנחנו בעצם קובעים את התקנות בדרך קבע וכפי שציינתי, משנים שני דברים.

חגית נאמן: התיקון השלישי נוגע למנהלי תיקים.

חגית נאמן: מנהלי תיקים שקיבלו רשיון יכולים להיות עובדים של חבר בורסה ויכולים להיות כאלה שאינם עובדים של חבר בורסה.

חגית נאמן: זה היה יוזמה של רשות ניירות ערך.

חגית נאמן: התיקון הזה, כדי להבהיר ללקוחות שבאים לחברי בורסה מתי מנהל התיקים שמנהל להם את התיק הוא עובד של חבר הבורסה ומתי הוא אינו עובד של חבר הבורסה.

חגית נאמן: הוצע כאן לקבוע שבייפוי הכוח צריך לציין בכותרת כאשר מנהל התיקים הוא לא עובד של החבר, הוא צריך לחתום בפני עובד של החבר שיבהיר לו את זה וצריך שבמשרדים של החבר, אם מנהל התיקים עובד במשרדי החבר, יהיה ברור שזה יהיה מופרד מהעובדים של החבר ושהוא ידע מתי הוא הולך למישהו שהוא עובד החבר ומי שאינו עובד החבר.

שי חרמש: אנחנו מצביעים.

שי חרמש: ה צ ב ע ה אושר פה אחד

שי חרמש: תודה.